CELEX: 62019TN0744
Language: mt
Date: 2019-11-05 00:00:00
Title: Kawża T-744/19: Rikors ippreżentat fil-5 ta’ Novembru 2019 – Methanol Holdings (Trinidad) vs Il-Kummissjoni

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/48
            
         
      Rikors ippreżentat fil-5 ta’ Novembru 2019 – Methanol Holdings (Trinidad) vs Il-Kummissjoni
      (Kawża T-744/19)
      (2020/C 10/58)
      Lingwa tal-kawża: l-Ingliż
      
         Partijiet
      
      
         Rikorrenti: Methanol Holdings (Trinidad) Ltd (Couva, Trinidad u Tobago) (rappreżentanti: B. Servais u V. Crochet, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2019/1688 tat-8 ta’ Ottubru 2019 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ taħlitiet ta’ urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka, sa fejn dan jolqot lir-rikorrentil
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tal-kawża, ir-rikorrenti tinvoka motiv wieħed u senjatament li l-metodoloġija tal-Kummissjoni għad-determinazzjoni tal-marġni ta’ tnaqqis tal-prezz u tal-bejgħ b’telf tikser l-Artikoli 1(1), 3(1), 3(2), 3(3), 3(5) sa 3(8) u 9(4) tar-regolament bażiku, il-ġurisprudenza tal-Qorti Ġenerali u tal-WTO kif ukoll il-prinċipju ta’ tqabbil ġust billi tonqos milli tipparaguna, għall-finijiet tal-kalkolu tal-marġni ta’ tnaqqis tal-prezz u tal-bejgħ b’telf, il-prezzijiet tal-oġġetti importati mal-prezz tal-prodott simili prodott mill-industrija tal-Unjoni fl-istess livell adatt ta’ kummerċ.
      Essenzjalment, ir-rikorrenti ssostni, fl-ewwel lok, li d-determinazzjoni tal-prezz ta’ importazzjonijiet ta’ urea u nitrati tal-ammonju li joriġinaw mit-Trinidad u t-Tobago għall-finijiet tal-kalkolu tal-marġni ta’ tnaqqis tal-prezz u tal-bejgħ b’telf abbażi tal-applikazzjoni b’analoġija tal-Artikolu 2(9) tar-regolament bażiku tikser l-Artikolu 3(1) tar-regolament bażiku, u li billi użat dan il-prezz iffabbrikat għall-finijiet tal-kalkolu tal-marġni ta’ tnaqqis tal-prezz u tal-bejgħ b’telf, il-Kummissjoni naqset milli tipparaguna l-prezzijiet fl-istess livell adatt ta’ kummerċ bi ksur tal-Artikoli 3(2), 3(3), 3(5) sa 3(8) u, konsegwentement, tal-Artikolu 9(4) tar-regolament bażiku, il-ġurisprudenza tal-Qorti Ġenerali u tal-WTO kif ukoll il-prinċipju ta’ tqabbil ġust.